## Pravilnik o doprinosima za obvezna osiguranja

### NN 1/2005 (3.1.2005.), Pravilnik o doprinosima za obvezna osiguranja

# MINISTARSTVO FINANCIJA

3

Na
temelju članka 96. stavka 1. Zakona o doprinosima za obvezna osiguranja
(»Narodne novine«, broj 147/02, 175/03 i 177/04), donosim

## PRAVILNIK

### O DOPRINOSIMA ZA OBVEZNA OSIGURANJA

1. OPĆA ODREDBA

Članak
1.

 Ovim se Pravilnikom podrobnije razrađuje
primjena pojedinih odredaba Zakona o doprinosima za obvezna osiguranja (dalje u
tekstu: Zakon).

2.
UTVRĐIVANJE OSNOVICE

Članak
2.

(1) Mjesečnu osnovicu za radnike u radnom odnosu,
prema članku 5. stavku 1. Zakona, poslodavac utvrđuje istodobno s obračunom
mjesečne plaće svakoga zaposlenog radnika sukladno odredbama propisa o radu, uz
primjenu odredaba o najnižoj mjesečnoj osnovici iz članka 25. stavka 1. i članka
26. Zakona te odredaba o najvišoj mjesečnoj osnovici iz članka 28. stavka 1.
Zakona.

(2) U iznos osnovice iz
stavka 1. ovoga članka ulaze svi primici koje poslodavac, ili druga osoba
umjesto poslodavca, u novcu ili u naravi isplaćuje ili daje radniku, odnosno
koje mu je bio dužan isplatiti po osnovi radnog odnosa, a koji se smatraju
primitkom od nesamostalnog rada (plaćom) prema članku 14. stav­ku 1. točki 1.
Zakona o porezu na dohodak (»Narodne novine«, broj 177/04).

Članak 3.

Mjesečnu osnovicu za radnike
u radnom odnosu, prema članku 5. stavku 2. Zakona, poslodavac utvrđuje
istodobno s obra­čunom mjesečne plaće svakoga zaposlenog radnika. Zbrojeni
iznos plaće, odnosno osnovice svih zaposlenih utvrđen na način propisan člankom
2. ovoga Pravilnika, umanjen za plaću radnika za osiguranje kojega je oslobođen
obveze doprinosa na plaću prema članku 62. stavku 1. Zakona, čini osnovicu
prema članku 5. stavku 2. Zakona.

Članak 4.

(1) Mjesečnom osnovicom prema
članku 5. Zakona smatra se i:

1. primitak (plaća) fizičke
osobe izaslane u Republiku Hrvat­sku po nalogu inozemnog poslodavca u tuzemna
društva na rad za rad u tim društvima, prema članku 14. stavku 1. točki 2.
Zakona o porezu na dohodak, ako je riječ o nesamostalnom radu

2. primitak (plaća) člana
predstavničkog tijela državne vlasti i jedinice lokalne i područne (regionalne)
samouprave koji mu se isplaćuje za rad u tim tijelima i jedinicama, prema
članku 14. stav­ku 1. točki 4. Zakona o porezu na dohodak, ako je po toj osnovi
obvezno osiguran

3. razlika plaće koju radniku
isplaćuje pravna ili fizička osoba, tijelo jedinice lokalne i područne
(regionalne) samouprave, odnosno Republika Hrvatska preko mjerodavnog
ministarstva.

(2) Isplatitelj primitka
(plaće), odnosno razlike plaće iz stav­ka 1. ovoga članka, mjesečnu osnovicu
utvrđuje na način i u rokovima propisanima člancima 2. i 3. ovoga Pravilnika.

Članak 5.

(1) Osnovicu za radnika upućenog na obrazovanje,
stručno usavršavanje ili poslijediplomski studij u inozemstvo, prema članku 5.
stavku 3. Zakona, poslodavac utvrđuje istovremeno s utvrđivanjem osnovice na
način propisan člankom 2. ovoga Pravilnika.

(2)
Kada doprinose obračunava za mjesec u kojemu radnik nije u cijelosti boravio u
inozemstvu, osnovicu za obračun posebnog doprinosa poslodavac utvrđuje
razmjerno broju dana boravka u inozemstvu i ukupnoj plaći za taj mjesec,
odnosno na osnovi najniže mjesečne osnovice ako se radniku za vrijeme boravka u
inozemstvu ne isplaćuje plaća.

Članak 6.

Mjesečnu osnovicu za produženo mirovinsko osiguranje
stalnoga sezonskog radnika, prema članku 6. Zakona, poslodavac utvrđuje
odvojeno od osnovice za ostale zaposlene radnike, a na mjesečnom izvješću o
obračunanim doprinosima iskazuje ih zajedno s doprinosima obračunanim za ostale
radnike.

Članak 7.

Mjesečnu osnovicu za osiguranje volontera, prema
članku 7. Zakona, poslodavac utvrđuje odvojeno od osnovice za ostale zaposlene
radnike, a na mjesečnom izvješću o obračunanim doprinosima iskazuje ih zajedno
s doprinosima obračunanim za ostale radnike.

Članak 8.

 (1) Mjesečnu
osnovicu za izaslanog radnika, prema članku 8. stavku 1. Zakona, poslodavac
utvrđuje obračunom mjesečne plaće koju bi radnik ostvario za iste ili slične
poslove, i to za svakog izaslanog radnika sukladno odredbama propisa o radu, uz
primjenu odredaba o najnižoj mjesečnoj osnovici iz članka 25. stavka 1. i
članka 26. Zakona te odredaba o najvišoj mjesečnoj osnovici iz članka 28.
stavka 1. Zakona.

(2) Plaćom koju bi radnik ostvario za iste ili slične
poslove smatra se:

1. plaća određena kolektivnim ugovorom – ostvarena
kod poslodavca kojega obvezuje kolektivni ugovor, ili

2. plaća prema pravilniku o radu – ostvarena kod
poslodavca kojega ne obvezuje kolektivni ugovor, a zapošljava više od 20
radnika, ili

3. plaća prema ugovoru o radu, ili

4. primjerena plaća – ostvarena kod poslodavca koji
plaću ne određuje sukladno točkama 1., 2. i 3. ovoga stavka.

Članak 9.

Mjesečnu osnovicu, prema članku 8. stavku 2. Zakona,
poslodavac utvrđuje obračunom mjesečne plaće koju bi svaki izaslani radnik
ostvario za iste ili slične poslove, na način propisan člankom 8. ovoga
Pravilnika, a zbrojeni iznos osnovica svih izaslanih radnika, umanjen za plaću
radnika za čije je osiguranje oslobođen obveze doprinosa na plaću, prema članku
62. stavku 1. Zakona, čini osnovicu prema članku 8. stavku 2. Zakona.

Članak 10.

Kada poslodavac plaću ne isplati do zadnjega dana u
mjesecu, ili je ne isplati u cijelosti, u skladu s propisima o radu, mjesečnu
osnovicu iz članaka 5. i 8. Zakona utvrđuje do zadnjega dana mjeseca u kojem je
dospjela isplata plaće, a potvrda o obračunanoj plaći koju je poslodavac dužan
uručiti radniku sadržava i podatke o vrsti i iznosima obračunanih doprinosa iz
plaće.

Članak
11.

(1)
Osnovicu za obračun doprinosa iz osnovice prema članku 9. stavku 1. Zakona i
doprinosa na osnovicu prema članku 9. stav­ku 2. Zakona, utvrđuje isplatitelj
primitka od kojega se utvrđuje drugi dohodak, istodobno s obračunom predujma
poreza na dohodak sukladno članku 48. stavku 2. Zakona o porezu na dohodak.

(2) Iznimno od odredbe stavka 1. ovoga članka,
osnovicu za obračun doprinosa iz osnovice, prema članku 9. stavku 1. Zakona,
utvrđuje sam obveznik doprinosa u slučaju kada primitak od kojega se utvrđuje
drugi dohodak ostvari neposredno iz inozemstva ili kada ga naplati od druge
fizičke osobe koja ne obavlja samostalnu djelatnost, i to istodobno s obračunom
predujma poreza na dohodak, u roku osam dana od naplate, prema članku 48.
stavku 3. Zakona o porezu na dohodak.

(3) Osnovicom za obračun doprinosa, prema članku 9.
Zakona, smatra se i primitak isplaćen članu predstavničkog tijela državne
vlasti i jedinice lokalne i područne (regionalne) samouprave koji se isplaćuje
za rad u tim tijelima i jedinicama, osobi koja nije obvezno osigurana po toj
osnovi već je osigurana po drugoj osnovi (rada za drugog poslodavca ili
obavljanja samostalne djelatnosti, ili je korisnik mirovina).

Članak 12.

Obveznik doprinosa po osnovi drugog dohotka koji
promijeni način oporezivanja i doprinose plaća prema godišnjoj osnovici u skladu
s odredbom članka 9. stavka 3. Zakona, isplatitelju primitaka dokazuje da nema
obvezu obračuna doprinosa potvrdom Porezne uprave izdanom u tekućoj godini.

Članak 13.

Obveznik doprinosa, osiguranik s osnove obavljanja
djelatnosti novinara, športaša ili umjetnika koji promijeni način oporezivanja
u skladu s odredbom članka 9. stavka 5. Zakona, te mu porez na dohodak od te
djelatnosti obračunava i obustavlja isplatitelj primitka, prema članku 48.
stavku 2. Zakona o porezu na dohodak, isplatitelju primitka dokazuje da nema
obveze obračuna doprinosa prema primitku s osnove djelatnosti novinara,
športaša ili umjetnika rješenjem Porezne uprave, kojim mu je utvrđena mjesečna
osnovica i obračunani doprinosi prema osnovi po kojoj je osiguran za tekuću
godinu, odnosno odgovarajućom potvrdom Porezne uprave izdanom u tekućoj godini.

Članak 14.

(1) Osnovicu za obračun doprinosa iz osnovice, prema
članku 10. Zakona, utvrđuje posrednik pri zapošljavanju učenika i studenata
nakon što naplati naknadu za rad od naručitelja, i to istodobno s obračunom
iznosa primitka za isplatu učeniku odnosno studentu, a osnovica za obračun
doprinosa jest iznos koji je naplaćen za rad učenika odnosno studenta, umanjen
za iznos naknade za posredovanje, ali najviše do iznosa naknade koji je
ugovoren s naručiteljem posla, odnosno koji je određen propisima o posredovanju
ili zapošljavanju učenika i redovitih studenata.

(2) Na primitak za rad učenika i studenata, bez
obzira na iznos koji se isplaćuje po odbitku naknade za posredovanje i doprinosa
prema stavku 1. ovoga članka, ne primjenjuje se odredba o osnovici doprinosa
prema drugom dohotku iz članka 9. Zakona.

Članak 15.

(1) Mjesečnu osnovicu za obračun doprinosa prema
članku 14. Zakona – poduzetničku plaću utvrđuje sam obveznik doprinosa do
zadnjega dana u mjesecu za prethodni mjesec.

(2)
Kada više osoba obavlja zajedničku djelatnost kao supoduzetnici, iznos mjesečne
osnovice prema stavku 1. ovoga članka utvrđuje se za svakoga od supoduzetnika.

(3)
Osoba koja od samostalne djelatnosti obrta, slobodnog zanimanja ili
poljoprivrede i šumarstva plaća porez na dobit, a tu djelatnost obavlja kao
drugu djelatnost prema članku 3. točki 5. Zakona, te sebi isplaćuje
poduzetničku plaću, isplaćeni iznos smatra se drugim dohotkom i osnovicom za
obračun doprinosa propisanom člankom 9. Zakona.

Članak 16.

(1) Mjesečnu osnovicu, prema članku 19. Zakona,
osiguraniku zdravstvenog osiguranja na osnovi mirovine i invalidnine iz
inozemstva utvrđuje Porezna uprava rješenjem, a na osnovi podat­ka o iznosu
mirovine odnosno invalidnine koji osiguranik daje na uvid prilikom stjecanja
svojstva u osiguranju, uz primjenu odredbe članka 25. stavka 1. Zakona (najniža
mjesečna osnovica) i članka 19. stavka 2. Zakona (najviše do umnoška najniže
mje­sečne osnovice i koeficijenta 2,00).

(2) Mirovina odnosno invalidnina koja se isplaćuje u
inozemnoj valuti preračunava se u kune prema srednjem tečaju Hrvatske narodne
banke na dan stjecanja svojstva osiguranika. Ako se mirovina ili invalidnina
isplaćuje u inozemnoj valuti koje nema na tečajnoj listi Hrvatske narodne
banke, osnovica je najniža mjesečna osnovica sukladno članku 25. stavku 1.
Zakona.

Članak 17.

(1) Godišnju osnovicu iz članka 23.c Zakona utvrđuje
Porezna uprava u postupku utvrđivanja osnovice poreza na dohodak od samostalne
djelatnosti i na temelju podataka o primicima i izdacima iskazanima na pregledu
primitaka i izdataka koji je sastavni dio Godišnje prijave poreza na dohodak
(Obrazac DOH).

(2) Obvezniku doprinosa iz stavka 1. ovoga članka
koji ne podnese godišnju prijavu poreza na dohodak i obvezniku kojemu se
dohodak od druge djelatnosti utvrđuje procjenom, u skladu s odredbama Općeg
poreznog zakona, godišnja osnovica utvrđuje se istim postupkom kojim se
utvrđuje dohodak od te djelatnosti.

(3) Obvezniku doprinosa od druge djelatnosti koji je
tu djelatnost tijekom obračunskog razdoblja obavljao s prekidima, godišnja
osnovica utvrđuje se razmjerno broju dana koliko je ta djelatnost imala
svojstvo druge djelatnosti u odnosu na ukupan broj dana u godini i primjenom
odredbe članka 23.c stavka 2. Zakona.

(4) Iznimno od odredbe stavaka 1. i 2. ovoga članka,
kada obveznik prestane obavljati drugu djelatnost unutar razdoblja obračuna,
godišnju osnovicu i iznose doprinosa obračunava sam obveznik, prema podacima o
ostvarenom dohotku od djelatnosti, primjenom preračunate stope doprinosa na
dohodak prije obra­čunanih i knjiženih doprinosa, a tako obračunane doprinose
knjiži kao izdatak u skladu s odredbama Pravilnika o porezu na dohodak za
slučaj prestanka poslovanja (očekivani budući izdatak).

Članak 18.

(1) Najniža mjesečna osnovica, prema članku 24.
stavku 1. Zakona, primjenjuje se za obračun doprinosa za osiguranje svakog
osiguranika kojemu osnovica nije propisana člancima od 5. do 23.c Zakona.

(2) Razmjerni dio mjesečne osnovice za razdoblje
kraće od mjesec dana, prema članku 24. stavku 2. Zakona, obračunava se na način
da se propisana mjesečna osnovica podijeli s brojem dana mjeseca za koji se
osnovica utvrđuje i pomnoži s brojem dana za koje postoji obveza doprinosa.

Članak
19.

(1)
Najniža mjesečna osnovica, prema članku 25. Zakona, jest opća najniža osnovica
za staž u osiguranju za jedan kalendarski mjesec, osim iznimaka od primjene pri
obračunu doprinosa prema osnovicama propisanima člankom 9. (drugi dohodak),
člankom 10. (primitak učenika i studenata preko posrednika pri zapošljavanju
učenika i redovitih studenata), člankom 23. (naknada plaće koju isplaćuje
Hrvatski zavod za mirovinsko osiguranje, Hrvatski zavod za zdravstveno
osiguranje i centri za socijalnu skrb) i člankom 23.c. (godišnja osnovica na
osnovi obavljanja druge djelatnosti), te pri obračunu doprinosa prema razlici
plaće.

(2) Razmjerni dio mjesečne osnovice za razdoblje
kraće od mjesec dana, prema članku 26. stavku 1. Zakona, obračunava se na način
da se propisana mjesečna osnovica podijeli s brojem dana mjeseca za koji se
osnovica utvrđuje i pomnoži s brojem dana za koje postoji obveza doprinosa.

Članak 20.

(1) Za radnika koji radi nepuno radno vrijeme i ima
više poslodavaca, pri utvrđivanju osnovice poslodavac kojemu je radnik predao
Poreznu karticu uzima u obzir podatak o radnom vremenu ugovorenom s drugim
poslodavcem i o plaći koju radnik prima od drugog poslodavca. Ako ukupna plaća
kod oba poslo­dav­ca premašuje iznos najniže mjesečne osnovice, svaki od
poslodavaca obračunava doprinose prema plaći koju isplaćuje tom radniku.

(2) Drugi poslodavac postupa u skladu s odredbom
stavka 1. ovoga članka, uz odgovarajuću dokumentaciju poslodavca iz stav­ka 1.
ovoga članka.

(3) Ako je ukupna plaća radnika, koji radi nepuno
radno vrijeme, kod oba poslodavca niža od najniže mjesečne osnovice, svaki
poslodavac utvrđuje osnovicu za obračun doprinosa za mirovinsko osiguranje
prema članku 26. stavku 2. Zakona, a iznos osnovice za obračun doprinosa za
zdravstveno osiguranje razmjeran je satima rada kod pojedinog poslodavca i
iznosu najniže mjesečne osnovice, s tim da ukupan iznos osnovice ne može biti
niži od najniže mjesečne osnovice.

Članak 21.

Mjesečna osnovica za obračun doprinosa za zdravstveno
osiguranje, utvrđena člankom 20. ovoga Pravilnika, primjenjuje se i za obračun
doprinosa za zapošljavanje.

3.
IZBOR VIŠE OSNOVICE

Članak
22.

Viša
mjesečna osnovica za obračun doprinosa, prema članku 27. stavku 1. Zakona,
utvrđuje se kao umnožak iznosa prosječne plaće i koeficijenta 1,0, 2,0, 3,0,
4,0, 5,0 ili 6,0, prema izboru obveznika doprinosa.

Članak
23.

(1)
Mjesečnu osnovicu u iznosu višem od propisanoga, prema članku 27. stavku 3.
Zakona, može izabrati i osiguranik ko­jemu je osnovica za obračun doprinosa
propisana u mjesečnom iznosu, ali je obveznik doprinosa druga osoba koja
doprinose plaća u korist osiguranika, a to su:

1. osiguranik – stalni sezonski radnik iz članka 3.
točke 35. Zakona, za čije produženo mirovinsko osiguranje izvan sezone rada za
poslodavca obvezu doprinosa te obvezu obračunavanja i plaćanja ima poslodavac

2. osiguranik – samostalni umjetnik iz članka 3.
točke 34. Zakona, za čije osiguranje doprinose obračunavaju Hrvatski zavod za
mirovinsko osiguranje (za mirovinska osiguranja) i Hrvat­ski zavod za
zdravstveno osiguranje (za zdravstveno osiguranje), a obveznik je doprinosa
Republika Hrvatska preko mjerodavnog ministarstva.

 (2) Ako se
izabere viša osnovica iz stavka 1. ovoga članka, doprinosi se obračunavaju
prema razlici između propisane mjesečne osnovice i izabrane više mjesečne
osnovice.

Članak 24.

(1) Osiguraniku iz članka 23. stavka 1. točke 1.
ovoga Pra­vil­nika doprinos se, prema razlici osnovice, obračunava po stopi
propisanoj člankom 31. Zakona.

(2) Osiguraniku iz članka 23. stavka 1. točke 2.
ovoga Pra­vil­nika doprinosi se, prema razlici osnovice, obračunavaju po
stopama propisanima člankom 51. Zakona.

Članak 25.

(1) Zahtjev za obračun doprinosa prema osnovici višoj
od propisane mjesečne osnovice, odnosno zahtjev za obračun doprinosa prema
razlici osnovice, obveznik podnosi ispostavi Porezne uprave nadležnoj prema
prebivalištu obveznika doprinosa.

(2) Zahtjev iz stavka 1. ovoga članka podnosi se na
Obrascu ZVO koji je sastavni dio ovoga Pravilnika, a koji sadržava i izjavu
podnositelja da je upoznat s odredbom članka 27. stavka 2. Zakona sukladno
kojoj se izabrana viša osnovica primjenjuje za obračun svih obveznih doprinosa
propisanih za osiguranika s te osnove.

Članak 26.

(1) Izabrana viša osnovica primjenjuje se sve dotle
dok se ne opozove ili je ne promijeni obveznik doprinosa, a budući da se
prenosi i na sljedeće obračunsko razdoblje (kalendarsku godinu), obveznik
doprinosa ne podnosi novi zahtjev za svako obračunsko razdoblje.

(2) Opozivom izabrane više osnovice iz stavka 1.
ovoga članka smatra se datum obveznikove predaje podneska nadležnoj ispostavi
Porezne uprave.

4.
NAJVIŠA MJESEČNA OSNOVICA

Članak
27.

Najviša
mjesečna osnovica, prema članku 28. stavku 1. Zakona, utvrđuje se pri obračunu osnovice
propisane člankom 5. stavkom 1., člankom 8. stavkom 1. i člankom 14. stavkom 1.
Zakona, i to samo onda kada se obračunava mjesečna plaća za određeni mjesec
dana rada za poslodavca ili mjesečna osnovica za izaslanog radnika, odnosno
poduzetnička plaća za određeni mjesec, a primjenjuje se samo na obračun
doprinosa za mirovinsko osiguranje iz osnovice.

Članak 28.

(1) Pri utvrđivanju mjesečnih osnovica propisanih
člankom 5. stavkom 1., člankom 8. stavkom 1. i člankom 14. stavkom 1. Zakona,
pri čemu se obračunavaju i drugi primici oporezivi porezom na dohodak, u novcu
ili u naravi, koji se ne mogu pripisati plaći za rad u određenom mjesecu, te
kada se obračunava i isplaćuje primitak kao što je bonus po godišnjem obračunu,
ugovorena novčana nagrada i slično, iznos tih primitaka čini posebnu osnovicu
za obračun doprinosa na koju se ne odnose odredbe o najvišoj mjesečnoj
osnovici.

(2) Primitak iz stavka 1. ovoga članka koji se ne
može pripisati primitku (plaći) za rad u točno određenom mjesecu ili godini, smatra
se primitkom i osnovicom za obračun doprinosa za godinu (staž osiguranja) u
kojoj je isplaćen.

5.
NAJVIŠA GODIŠNJA OSNOVICA

Članak
29.

Najviša
godišnja osnovica, sukladno članku 28. stavku 2. Zakona, utvrđuje se kao zbroj
svih pojedinačnih osnovica istoga razdoblja obračuna prema kojima su doprinosi
obračunani iz osnovice te iz kojih su doprinosi obustavljeni i uplaćeni, i to
od svih isplatitelja plaće i primitaka od kojih se utvrđuje drugi dohodak, ako
najvišu godišnju osnovicu utvrđuje Porezna uprava prema članku 77. Zakona.

Članak 30.

(1) Najviša godišnja osnovica, ako je utvrđuje
poslodavac, odnosno isplatitelj primitka od kojega se utvrđuje drugi dohodak,
prema članku 77.a Zakona, utvrđuje se kao zbroj svih pojedi­načnih osnovica
istoga razdoblja obračuna od istoga poslodavca, odnosno isplatitelja primitka,
prema kojima su obračunani i obustavljeni doprinosi iz osnovice i uplaćeni u
roku.

(2) Kada poslodavac odnosno isplatitelj primitka od
kojega se utvrđuje drugi dohodak utvrdi da su za osiguranika plaćeni doprinosi
za mirovinsko osiguranje do najviše godišnje osnovice, sukladno stavku 1. ovoga
članka, prema plaći odnosno primitku od kojega se utvrđuje drugi dohodak, a
koji se odnose na isto razdoblje obračuna (staža u osiguranju), ne obračunava i
ne obustavlja doprinose za mirovinsko osiguranje koji se obračunavaju iz
osnovice, ali obračunava doprinose na osnovicu.

6.
STOPE ZA OBRAČUN DOPRINOSA

Članak
31.

(1)
Isplatitelj primitka (plaće) s osnove članstva u pred­stav­ničkom tijelu i
izvršnom tijelu državne vlasti, jedinice područne (regionalne) samouprave i
jedinice lokalne samouprave, kada isplaćuje primitak (plaću) za rad u tim
tijelima i jedinicama osobi koja je osigurana po toj osnovi, obračunava
doprinose po stopama propisanima člancima 29. i 30. Zakona.

(2) Isplatitelj primitka s osnove članstva u
predstavničkom tijelu i izvršnom tijelu državne vlasti, jedinice područne
(regionalne) samouprave i jedinice lokalne samouprave, kada isplaćuje primitak
za rad u tim tijelima i jedinicama osobi koja nije obvezno osigurana po osnovi
članstva u tim tijelima već po drugoj osnovi (zaposlenja kod drugog poslodavca
ili obavljanja samostalne djelatnosti, ili je korisnik mirovine), prema tom
primitku utvrđuje drugi dohodak, sukladno članku 32. stavku 3. točki 11. Zakona
o porezu na dohodak, odnosno osnovicu za obračun doprinosa propisanu člankom 9.
Zakona, te obračunava doprinose po stopama propisanima člankom 35. Zakona.

Članak 32.

Stopu doprinosa za zapošljavanje od 1,6%, prema
članku 30. stavku 2. i članku 34. stavku 2. Zakona poslodavac primjenjuje samo
onda kad istodobno, prema istoj osnovici, ima i obvezu obračunavanja i plaćanja
posebnog doprinosa za zapošljavanje osoba s invaliditetom, prema posebnom
propisu.

7.
OSLOBOĐENJA I IZNIMKE OD OBVEZE DOPRINOSA

Članak
33.

(1) Isplatitelj naknade za iskorištavanje autorskog
prava izuzima primitak s te osnove od obveze obračunavanja doprinosa prema
članku 62.a točki 1. Zakona, uz uvjet da za svaku isporuku prethodno zaključi
ugovor s autorom kojim se stječe pravo iskorištavanja autorskog prava, u skladu
s propisima o autorskom pravu i srodnim pravima.

(2) Iznimno od odredbe stavka
1. ovoga članka, kada je riječ o primitku za isporuku autorskog djela za koje
nije obvezatno zaključivanje ugovora u pisanom obliku, sukladno odredbama
propisa o autorskom pravu i srodnim pravima, isplatitelj primitka dužan je u
svojim evidencijama osigurati podatke o vrsti isporuke i dokaze da se radi o
isporuci i isplaćenoj naknadi za iskorišta­vanje autorskog prava.

(3) U postupku nadzora
Porezna će uprava, po potrebi, za konkretnu isporuku iz stavaka 1. i 2. ovoga
članka, pismeno zatražiti tumačenje Državnog zavoda za intelektualno
vlasništvo.

Članak 34.

(1) Isplatitelj naknade za isporučeno
umjetničko djelo izuzima taj primitak od obveze obračunavanja doprinosa prema
članku 62.a točki 2. Zakona, uz uvjet da za svaku isporuku prethodno zaključi
ugovor s isporučiteljem ili da isporučitelj na računu za isporuku djela naznači
da se radi o umjetničkom djelu te da isplatitelju, prije isplate, pribavi
odgovarajuću ispravu mjerodavne strukovne umjetničke udruge ili ovlaštene
agencije kao potvrdu da je riječ o umjetničkom djelu.

(2) Ako isporučitelj
umjetničkog djela primitak po osnovi isporuke umjetničkog djela primi
neposredno iz inozemstva ili od druge fizičke osobe koja ne obavlja samostalnu
djelatnost, taj primitak izuzet će od obveze doprinosa, uz uvjet da pribavi
odgovarajuću ispravu mjerodavne strukovne umjetničke udruge ili ovlaštene
agencije kao potvrdu da je riječ o umjetničkom djelu.

Članak 35.

Isplatitelj nagrade učenicima
i redovitim studentima za vrijeme praktičnog rada i naukovanja izuzima taj
primitak od obveze obračunavanja doprinosa, prema članku 62.a točki 3. Zakona,
bez obzira na iznos nagrade, uz uvjet da za svaku osobu kojoj se isplaćuje
nagrada osigura odgovarajuću ispravu ili ugovor zaključen sa školom odnosno
učilištem o upućivanju učenika odnosno redovitog studenta na obvezan praktičan
rad ili naukovanje, sukladno programu obrazovanja dotične škole ili učilišta.

Članak 36.

(1) Isplatitelj stipendije
izuzima taj primitak od obveze obračunavanja doprinosa, prema članku 62.a točki
4. Zakona, bez obzira na iznos stipendije, uz uvjet da prije početka isplate
stipendije zaključi s primateljem stipendije ugovor u pisanom obliku, ili da
izda rješenje kojim se primatelju utvrđuje pravo na stipendiju, te da za svaku
školsku odnosno akademsku godinu, na početku godine, osigura i potvrdu škole
odnosno visokog učilišta da primatelj stipendije ima status učenika odnosno
redovitog studenta.

(2) Stipendijom iz stavka 1.
ovog članka smatra se iznos ugovoren i isplaćen u mjesečnom iznosu.

Članak 37.

(1) Isplatitelj športske stipendije izuzima taj
primitak od obveze obračunavanja doprinosa, prema članku 62.a točki 5. Zakona,
bez obzira na iznos športske stipendije, uz uvjet da prije početka isplate
športske stipendije zaključi s primateljem stipendije ugovor u pisanom obliku,
ili da izda rješenje kojim se primatelju utvrđuje pravo na športsku stipendiju
vezano uz kriterije o kategorizaciji športaša prema propisima o športu.

(2)
Športskom stipendijom smatraju se:

1.
olimpijske stipendije koje primaju športaši koji su ispunili odgovarajuću normu
za nastup na Olimpijskim igrama, a koju propisuje pripadajuća međunarodna
športska asocijacija određe­nog športa za određenu disciplinu koja je uvrštena
u program Olimpijskih igara i

2.
stipendije kategoriziranih športaša prema Pravilniku o kategorizaciji športaša
kojeg u skladu s odredbama Zakona o športu donosi Hrvatski olimpijski odbor, a
koje isplaćuju Hrvatski olimpijski odbor, županijske i gradske športske
zajednice te športski klubovi.

Članak 38.

(1) Isplatitelj potpore isplaćene obitelji za slučaj
smrti radnika izuzima taj primitak od obveze obračunavanja doprinosa, prema
članku 62.a točki 6. Zakona, bez obzira na iznos potpore, a u svojoj
dokumentaciji osigurava podatak o osnovi isplate toga primitka.

(2) Osnovom isplate potpore obitelji za slučaj smrti
radnika iz stavka 1. ovoga članka smatra se činjenica da je posrijedi bivši
radnik isplatitelja.

Članak 39.

(1) Isplatitelj pomoći za školovanje djece izuzima
taj primitak od obveze obračunavanja doprinosa, prema članku 62.a točki 7.
Zakona, bez obzira na iznos pomoći, a u svojoj dokumentaciji osigurava podatak
o osnovi isplate toga primitka.

(2) Osnovom isplate pomoći iz stavka 1. ovoga članka
smatra se činjenica da je riječ o djetetu bivšega radnika ili o djetetu
poginuloga ili nestaloga branitelja, starosti do 15. godine, odnosno do
završetka osmogodišnjeg školovanja.

Članak 40.

Isplatitelj stalne mjesečne nagrade koju redoviti
članovi Hrvat­ske akademije znanosti i umjetnosti primaju sukladno odred­­bama
posebnog propisa, izuzima taj primitak od obveze obraču­navanja doprinosa,
prema članku 62.a točki 8. Zakona, a u svojoj dokumentaciji osigurava podatak o
osnovi isplate toga primitka.

Članak 41.

(1) Isplatitelj naknade športskom sucu i delegatu
izuzima taj primitak od obveze doprinosa, prema članku 62.a točki 9. Zakona,
bez obzira na iznos naknade, ako je riječ o naknadi za sudjelovanje na
natjecanjima amaterskih športskih klubova koja se održavaju u skladu s aktom o
sustavu natjecanja određenoga nacionalnog športskog saveza, na natjecanjima
učeničkih i student­skih športskih klubova te na međunarodnim natjecanjima tih
klubova i nacionalnih selekcija koja se, u skladu s propisima o športu,
održavaju u Republici Hrvatskoj.

(2) U postupku nadzora Porezna će uprava, po potrebi,
za konkretnu isplatu iz stavka 1. ovoga članka, osobito kada je riječ o pitanju
amaterskog odnosno profesionalnog športskog kluba ili natjecanja, pismeno
zatražiti tumačenje mjerodavnoga nacionalnog športskog saveza odnosno Hrvatskog
olimpijskog odbora.

Članak 42.

(1) Isplatitelj primitka prema kojemu se utvrđuje drugi
dohodak i osnovica za obračun doprinosa, sukladno članku 9. Zakona, izuzet će
taj primitak od obveze doprinosa, sukladno članku 62.b Zakona, ako u svojim
evidencijama osigura podatak da se radi o primitku ostvarenom do smrti
obveznika.

(2) Porezna uprava godišnju će osnovicu izuzeti od
obveze doprinosa, prema stavku 1. ovoga članka, na temelju službenih podataka.

8.
UTVRĐIVANJE OBVEZE DOPRINOSA NEREZIDENATA

Članak
43.

(1)
Nerezidentom se smatra fizička osoba koja u Republici Hrvatskoj nema
prebivalište niti uobičajeno boravište, a u Repub­lici Hrvatskoj ostvaruje
primitke prema kojima je propisana obveza doprinosa za obvezna osiguranja, ili
koja obavlja djelatnost sukladno propisima o obveznim osiguranjima, na osnovi
koje postoji obveza osiguranja.

(2) Pri utvrđivanju činjenice postoji li obveza
osiguranja i obveza doprinosa za obvezna osiguranja nerezidenta, uzima se u
obzir podatak o tome ima li Republika Hrvatska s državom prebi­vališta odnosno
uobičajenog boravišta nerezidenta zaključen ugovor o socijalnom osiguranju, o
čijoj primjeni, po potrebi, tumače­nja daju mjerodavna ministarstva.

Članak 44.

(1) Isplatitelj primitka od kojega se utvrđuje drugi
dohodak, a osnovica za obračun doprinosa propisana je člankom 9. Zakonakada
primitak isplaćuje nerezidentu – osobi koja ima prebivalište ili uobičajeno
boravište u državi s kojom Republika Hrvatska nije zaključila ugovor o
socijalnom osiguranju, obračunava doprinose u skladu s odredbama Zakona, bez
obzira na status te osobe u osiguranju u državi njezina prebivališta odnosno
uobičajenog boravišta.

(2) Isplatitelj primitka od kojega se utvrđuje drugi
dohodak, a osnovica za obračun doprinosa propisana je člankom 9. Zakonakada
primitak isplaćuje nerezidentu – osobi koja ima prebivalište ili uobičajeno
boravište u državi s kojom je Republika Hrvatska zaključila ugovor o socijalnom
osiguranju, dužna je od primatelja pribaviti dokaz o obveznom osiguranju u
državi prebivališta odnosno uobičajenog boravišta, izdan u skladu s odredbama
među­državnog ugovora. Isplatitelj primitka postupa u skladu s pribav­ljenim
dokazom, odredbama ugovora o socijalnom osiguranju zaključenog s tom državom i
odredbama Zakona.

(3) Dokaz iz stavka 2. ovoga članka ne smije na dan
isplate primitka biti stariji od šest mjeseci.

Članak 45.

(1) Nerezidentu – osobi koja ima prebivalište ili
uobičajeno boravište u državi s kojom Republika Hrvatska nije zaključila ugovor
o socijalnom osiguranju, a obavlja drugu djelatnost iz članka 3. točke 5.
Zakona, od koje se doprinosi obračunavaju prema godišnjoj osnovici propisanoj
člankom 23.c Zakona, obveza doprinosa utvrđuje se prema dohotku od te
djelatnosti u skladu s odredbama Zakona, bez obzira na status te osobe u
osiguranju u državi njezina prebivališta odnosno uobičajenog boravišta.

(2) Nerezident – osoba koja ima prebivalište ili
uobičajeno boravište u državi s kojom je Republika Hrvatska zaključila ugovor o
socijalnom osiguranju, a obavlja drugu djelatnost iz članka 3. točke 5. Zakona,
od koje se doprinosi obračunavaju prema godišnjoj osnovici propisanoj člankom
23.c Zakona, dužan je ispostavi Porezne uprave nadležnoj za utvrđivanje
doprinosa dostaviti dokaz o obveznom osiguranju u državi prebivališta odnosno
uobičajenog boravišta, izdan u skladu s odredbama među­državnog ugovora. Pri
utvrđivanju obveze doprinosa postupa se u skladu s dostavljenim dokazom,
odredbama ugovora o socijalnom osiguranju zaključenog s tom državom i odredbama
Zakona.

(3) Dokaz iz stavka 2. ovoga članka mora nedvojbeno
potvrditi da se odnosi na razdoblje na koje se odnosi godišnja osnovica.

9.
UTVRĐIVANJE OBVEZE DOPRINOSA REZIDENATA KOJI SU OSIGURANI U INOZEMSTVU

Članak
46.

Rezidentom se smatra fizička osoba koja u Republici
Hrvat­skoj ima prebivalište ili uobičajeno boravište.

Članak 47.

(1) Isplatitelj primitka od kojega se utvrđuje drugi
dohodak rezidentu – osobi koja je obvezno osigurana u državi s kojom Republika
Hrvatska nije zaključila ugovor o socijalnom osiguranju, a osnovica za obračun
doprinosa propisana je člankom 9. Zakona, obračunava doprinose prema tom
primitku u skladu s odredbama Zakona, bez obzira na status te osobe u
osiguranju u državi s kojom Republika Hrvatska nije zaključila ugovor o
socijalnom osiguranju.

(2) Isplatitelj primitka od kojega se utvrđuje drugi
dohodak rezidentu – osobi koja je obvezno osigurana u državi s kojom je
Republika Hrvatska zaključila ugovor o socijalnom osiguranju, a osnovica za
obračun doprinosa propisana je člankom 9. Zakona, dužan je od primatelja
pribaviti dokaz o obveznom osiguranju u toj državi, izdan u skladu s odredbama
međudržavnog ugovora. Isplatitelj primitka postupa u skladu s dostavljenim
dokazom, odredbama ugovora o socijalnom osiguranju zaključenog s tom državom i
odredbama Zakona.

(3) Dokaz iz stavka 2. ovoga članka ne smije na dan
isplate primitka biti stariji od šest mjeseci.

Članak 48.

(1) Rezident – osoba koja je obvezno osigurana u
državi s kojom je Republika Hrvatska zaključila ugovor o socijalnom osiguranju,
kada obavlja drugu djelatnost iz članka 3. točke 5. Zakona od koje se doprinosi
obračunavaju prema osnovici propisanoj člankom 23.c Zakona, dužna je ispostavi
Porezne uprave nadležnoj za utvrđivanje doprinosa dostaviti dokaz o obveznom
osiguranju u toj državi, izdan u skladu s odredbama međudržavnog ugovora.
Porezna uprava postupa u skladu s dostavljenim dokazom, odredbama ugovora o
socijalnom osiguranju zaključenog s tom državom i odredbama Zakona.

(2) Dokaz iz stavka 2. ovoga članka mora nedvojbeno
potvrditi da se odnosi na razdoblje na koje se odnosi godišnja osnovica.

10.
MIROVANJE OBVEZE

Članak
49.

(1**)** Hrvatski
zavod za zdravstveno osiguranje utvrđuje po­četak i prestanak mirovanja
(nepostojanja) obveze doprinosa prema članku 64. stavku 1. točki 1. Zakona na
način uređen propisima o zdravstvenom osiguranju, a podatak o tome dostavlja
neposredno Poreznoj upravi, mjesečno.

(2) Za
razdoblje staža osiguranja iz stavka 1. ovoga članka Hrvatski zavod za
zdravstveno osiguranje utvrđuje osnovicu za obračun doprinosa prema članku 23.
Zakona (naknada plaće) i obračunava doprinose prema toj osnovici, te o tome
izvješćuje Poreznu upravu i Središnji registar osiguranika na način uređen
posebnim propisima o izvješćivanju.

Članak
50.

(1) Centar za socijalnu skrb koji roditelju djeteta
sa smetnjama u razvoju utvrđuje pravo na dopust ili na rad s polovicom punoga
radnog vremena poradi njege djeteta, prema posebnom propisu, i po toj osnovi
isplaćuje naknadu plaće, utvrđuje početak i prestanak mirovanja (nepostojanja)
obveze doprinosa prema članku 64. stavku 1. točki 2. Zakona, a podatak o tome
dostavlja Poreznoj upravi preko osiguranika, mjesečno.

(2) Za razdoblje staža
osiguranja iz stavka 1. ovoga članka nadležni centar za socijalnu skrb utvrđuje
osnovicu za obračun doprinosa prema članku 23. Zakona (naknada plaće) i
obračunava doprinose prema toj osnovici, te o tome izvješćuje Poreznu upravu i
Središnji registar osiguranika na način uređen posebnim propisima o
izvješćivanju.

Članak 51.

(1) Dokaz o korištenju prava
na naknadu plaće na teret zdrav­stvenog osiguranja ili na teret sredstava
državnog pro­raču­na, odnosno prava na naknadu plaće sukladno propisima o
socijalnoj skrbi, a radi korištenja prava na mirovanje obveze doprinosa prema
članku 64.a Zakona, obveznik doprinosa prilaže uz mjesečno izvješće o
obračunanim doprinosima.

(2) Za razdoblje u kojemu
miruje obveza doprinosa iz stavka 1. ovoga članka, doprinose prema isplaćenoj
naknadi plaće obračunava isplatitelj naknade plaće, te o tome izvješćuje
Poreznu upravu i Središnji registar osiguranika na način uređen posebnim
propisima o izvješćivanju.

Članak 52.

Na temelju podatka o početku
i o prestanku mirovanja obveze doprinosa iz članaka 50. i 51. ovoga Pravilnika,
Porezna uprava evidentira ispravak (storno) prethodno knjižene obveze koja se
odnosi na razdoblje u kojem obveza miruje, s danom dospijeća.

Članak 53.

(1) Poslodavac iz članka 64.
stavka 6. Zakona koji osiguraniku, prema propisima o zdravstvenom osiguranju,
umjesto Hrvat­skog zavoda za zdravstveno osiguranje privremeno ispla­ćuje
naknadu plaće, ne obračunava doprinose prema tako isplaćenoj naknadi jer se ta
naknada smatra prolaznom stavkom koju poslodavcu namiruje Hrvatski zavod za
zdravstveno osiguranje. Stoga poslodavac o tome ne iskazuje podatke u izvješću
Središnjem registru osiguranika niti Poreznoj upravi.

(2) Za razdoblje staža
osiguranja u kojemu je radnik na bolovanju i za koje ostvaruje pravo na naknadu
plaće na teret Hrvat­skog zavoda za zdravstveno osiguranje prema stavku 1.
ovoga članka, Hrvatski zavod za zdravstveno osiguranje utvrđuje osnovicu za
obračun doprinosa prema članku 23. Zakona (naknada plaće) i obračunava
doprinose prema toj osnovici, te o tome izvješćuje Poreznu upravu i Središnji
registar osiguranika na način uređen posebnim propisima o izvješćivanju.

11.
RAZDOBLJE ZA KOJE SE OBRAČUNAVAJU DOPRINOSI

Članak
54.

(1)
Osnovica i doprinosi obračunani prema određenoj osnovici odnose se uvijek na
točno određeno razdoblje staža osiguranja i na određeni mjesec i godinu,
odnosno samo godinu u slučaju kada se osnovica ne može pripisati točno
određenom mjesecu ili kada se osnovica utvrđuje na razini godine.

(2) Podnositelj izvješća osigurava podatak o
razdoblju osiguranja na koje se odnosi osnovica i doprinosi iskazani na
izvješću, a Porezna uprava osigurava podatak o razdoblju osiguranja na rješenju
u svakom slučaju kada se utvrđuje osnovica i obraču­navaju doprinosi prema
određenoj osnovici.

(3)
Razdobljem za koje se utvrđuje godišnja osnovica propisana člankom 23.c Zakona,
sukladno članku 65. stavku 1. Zakona, smatra se kalendarska godina, a kraće
razdoblje samo u slučaju kada obveznik doprinosa svojstvo osiguranika po osnovi
obveznog osiguranja stekne ili mu svojstvo osiguranika prestane unutar
kalendarske godine te kada s istim datumom, unutar kalendarske godine, započne
ili prestane obavljati drugu djelatnost.

 (4) Privremena obustava obavljanja druge
djelatnosti niti činjenica da je obveznik doprinosa u istom razdoblju koristio
pravo na naknadu plaće radi bolovanja ili je u istom razdoblju koristio pravo
na dopust ili na rad s polovicom punoga radnog vremena poradi njege djeteta kao
roditelj djeteta sa smetnjama u razvoju, prema propisima o socijalnoj skrbi, ne
utječe na skra­ćenje razdoblja utvrđivanja godišnje osnovice prema stavku 3.
ovoga članka.

12.
OBRAČUNAVANJE I PLAĆANJE DOPRINOSA

Članak
55.

U
izreci rješenja kojim se osiguraniku – strancu utvrđuje osnovica, vrsta i iznos
doprinosa za osiguranje člana obitelji, prema članku 70. stavku 2. Zakona,
ispisuje se i podatak o imenu i prezimenu osigurane osobe – člana obitelji
obveznika doprinosa.

Članak
56.

(1)
Hrvatski zavod za zdravstveno osiguranje obračunava poseban doprinos za
korištenje zdravstvene zaštite u inozemstvu obvezniku iz članka 4. točke 42.
Zakona – osiguraniku po osnovi boravka u inozemstvu privatnim poslom, istodobno
s utvrđi­vanjem svojstva u osiguranju.

(2)
Obračunani iznos doprinosa iz stavka 1. ovoga članka obveznik plaća za
ugovoreno razdoblje u osiguranju prije stje­canja svojstva u osiguranju, u
korist posebnog uplatnog računa (šifra), pa se uplaćeni iznos ujedno smatra
konačnom obvezom doprinosa i o toj se obvezi ne donosi rješenje.

13.
GODIŠNJI OBRAČUN DOPRINOSA

Članak
57.

(1)
Postupak godišnjeg obračuna doprinosa, radi utvrđivanja prava na povrat
doprinosa obračunanog iz osnovice i plaćenog prema osnovici čiji je ukupan iznos
(iz svih osnova) viši od najviše godišnje osnovice sukladno odredbi članka 77.
Zakona, pokreće se na temelju pisanog zahtjeva obveznika doprinosa.

(2) Zahtjev iz stavka 1. ovoga članka podnosi se
najranije 1. veljače godine koja slijedi iza godine za koju se podnosi zahtjev
za godišnji obračun doprinosa.

(3) Zahtjev za godišnji obračun doprinosa može
podnijeti i obveznik doprinosa kojeg je poslodavac, odnosno isplatitelj drugog
dohotka tijekom obračunskog razdoblja primijenio najvišu godišnju osnovicu
prema članku 77.a Zakona, ako je za isto razdoblje kod drugog isplatitelja
ostvario primitke prema kojima su obračunani doprinosi iz osnovice iznad iznosa
najviše godišnje osnovice.

Članak 58.

(1) U postupku godišnjeg obračuna doprinosa, prema
članku 57. ovoga Pravilnika, utvrđuje se iznos ukupne osnovice obračuna
doprinosa za kalendarsku godinu iz svih osnova, te ukupno obračunan i ukupno
uplaćen iznos doprinosa za mirovinsko osiguranje na temelju generacijske
solidarnosti prema ukupnoj osnovici za isto razdoblje.

(2)
Ukupnom godišnjom osnovicom iz stavka 1. ovoga članka smatra se iznos svih
pojedinačnih osnovica koje se odnose na isto obračunsko razdoblje sukladno
članku 65. Zakona, prema kojima je obračunan i do dana podnošenja zahtjeva za
godišnjim obračunom uplaćen doprinos za mirovinsko osiguranje na temelju
generacijske solidarnosti.

(3) Ukupno obračunanim iznosom doprinosa iz stavka 1.
ovoga članka smatra se zbroj svih pojedinačnih zaduženih iznosa na temelju
obveznih izvješća i/ili rješenja prema pojedinačnim osnovicama iz stavka 2.
ovoga članka ako su uplaćeni do dana podnošenja zahtjeva za godišnjim
obračunom.

(4) Ukupno uplaćenim iznosom doprinosa iz stavka 1.
ovoga članka smatra se zbroj svih pojedinačnih uplata doprinosa za mirovinsko
osiguranje na temelju generacijske solidarnosti koje se odnose na pojedinačne
osnovice iz stavka 2. ovoga članka, uplaćenih do dana podnošenja zahtjeva za
godišnjim obračunom, bez obzira na to tko je bio obveznik plaćanja doprinosa –
sam osiguranik ili je u ime i u korist osiguranika doprinose uplatio poslodavac
ili isplatitelj primitka od kojega se utvrđuje drugi dohodak.

Članak 59.

(1) Kada iznos ukupne godišnje osnovice iz članka 58.
stav­ka 2. ovoga Pravilnika prelazi iznos najviše godišnje osnovice, rješenjem
se utvrđuje godišnja osnovica za obračun doprinosa u najvišem godišnjem iznosu
propisanom za godinu na koju se odnosi osnovica, odnosno u iznosu razmjerno
vremenu za koje je postojala obveza prema članku 65. stavku 2. Zakona.

(2) Prema osnovici iz stavka 1. ovoga članka
obračunava se doprinos za mirovinsko osiguranje na temelju generacijske
solidarnosti, i to:

1. obvezniku doprinosa koji je osiguranik samo
mirovinskog osiguranja na temelju generacijske solidarnosti po stopi 20,00 %,
odnosno

2. obvezniku doprinosa koji je osiguranik mirovinskog
osiguranja na temelju individualne kapitalizirane štednje po stopi 15,00 %.

(3) Iznos najviše godišnje osnovice iz stavka 1. i
iznos doprinosa iz stavka 2. ovoga članka utvrđuju se rješenjem.

(4) Rješenje iz stavka 3. ovoga članka dostavlja se
Sre­dišnjem registru osiguranika (dalje u tekstu: REGOS) i Hrvat­skom zavodu za
mirovinsko osiguranje.

Članak 60.

(1) Rješenjem iz članka 59. stavka 3. ovoga
Pravilnika utvrđuje se i iznos više uplaćenog doprinosa kao razlika između
ukupno uplaćenog iznosa iz članka 58. stavka 4. ovoga Pravilnika i obračunanog
iznosa prema članku 59. stavku 2. ovoga Pravilnika, iznos predujma poreza i
prireza porezu na dohodak te iznos doprinosa za povrat.

(2) Iznos više uplaćenog doprinosa iz stavka 1. ovoga
članka osnovica je za obračun poreza na dohodak prema članku 33. Zakona o
porezu na dohodak te se vraća obvezniku umanjen za iznos obračunanog i
obustavljenog iznosa poreza i prireza porezu na dohodak prema propisima o
porezu na dohodak.

Članak 61.

(1) Uz zahtjev za godišnji obračun i povrat doprinosa
iz članka 57. stavka 2. ovoga Pravilnika, podnositelj je dužan dostaviti
podatke o svakoj pojedinačnoj osnovici i iznosu obračunanog i uplaćenog
doprinosa za mirovinsko osiguranje na temelju generacijske solidarnosti te o
razdoblju na koje se osnovica odnosi.

(2)
Dokazi iz stavka 1. ovoga članka jesu:

1. potvrda poslodavca i/ili isplatitelja primitka od
kojega se utvrđuje drugi dohodak

2. podaci Porezne uprave o utvrđenoj mjesečnoj
osnovici ili o godišnjoj osnovici u slučaju osnovice iz članka 23.c Zakona

3. podaci o iznosima osnovice i doprinosa koje je
obračunao i uplatio sam obveznik i o tome izvijestio Poreznu upravu na način
uređen propisima o porezu na dohodak.

Članak 62.

(1) Poslodavac i isplatitelj primitka od kojega se
utvrđuje drugi dohodak, obveznik obračunavanja i plaćanja doprinosa prema
osnovici propisanoj člankom 5. stavkom 1. Zakona (plaća) i člankom 9. stavkom
1. Zakona (drugi dohodak), dužni su obvezniku koji podnosi zahtjev za povrat
doprinosa prema članku 77. stavku 2. Zakona, na njegov zahtjev, a za potrebe
dokazivanja iz članka 61. stavka 2. točke 1. ovoga Pravilnika, izdati potvrdu o
iznosima osnovica te obračunanog i uplaćenog doprinosa za mirovinsko osiguranje
na temelju generacijske solidarnosti.

(2) Potvrda iz stavka 1. ovoga članka izdaje se na
Obrascu GOD koji je sastavni dio ovoga Pravilnika, a koji mora biti ovjeren i
potpisan od odgovorne osobe izdavatelja.

Članak 63.

(1) Obrazac GOD sadržava:

I. Opće podatke o poslodavcu odnosno isplatitelju
primitka:

1. Naziv/ime i prezime

2. Adresa

3. Matični broj/matični broj građana

II. Opće podatke o osiguraniku – podnositelju
zahtjeva za godišnji obračun doprinosa:

1. Ime i prezime

2. Adresa prebivališta odnosno uobičajenog boravišta

3. Matični broj građana

III. Podatke o osnovici i doprinosu:

1. Vrsta osnovice

2. Iznos osnovice prema kojoj je obračunan doprinos

3. Razdoblje na koje se osnovica odnosi

4. Iznos doprinosa za mirovinsko osiguranje na
temelju generacijske solidarnosti

5. Datum uplate

6. Napomena.

(2) Razdobljem na koje se odnosi osnovica iskazana na
Obrascu GOD smatra se:

1. mjesec i godina na koje se odnosi plaća kada se
radi o osnovici iz članka 5. stavka 1. Zakona (mjesečna plaća)

2. godina u kojoj je poslodavac isplatio primitak od
nesamostalnoga rada koji se ne mogu pripisati točno određenom mjesecu rada kada
je posrijedi osnovica iz članka 5. stavka 1. Zakona (oporezive naknade, nagrade
i sl.)

3. godina za koju je izvršena isplata drugih primitaka
na osnovi rada za poslodavca, a koji se mogu pripisati točno odre­đenoj godini
kada je posrijedi osnovica iz članka 5. stavka 1. Zakona (bonusi po godišnjem
obračunu, nagrade za uspješnost i sl.)

4. godina u kojoj je izvršena isplata primitka i
plaćen doprinos obračunan iz osnovice na temelju primitaka od kojih se utvrđuje
drugi dohodak i osnovica za obračun doprinosa propisana člankom 9. stavkom 1.
Zakona.

(3) U stupac 7. Obrasca GOD unosi se iznos uplate
doprinosa za mirovinsko osiguranje na temelju generacijske solidarnosti u
kojemu je sadržan i iznos uplaćenog doprinosa podnositelja zahtjeva iz članka
57. ovoga Pravilnika kada je uplaćen u zbrojnom iznosu za više osiguranika.

14.
TRAJNI NALOG ZA PLAĆANJE DOPRINOSA

Članak
64.

Obveznik
plaćanja doprinosa izdaje banci, koja vodi njegov račun, trajni nalog za
prijenos sredstava na teret njegova računa određenog za izvršenje naloga za
plaćanje zakonskih obveza i javnih prihoda, prema odredbi članka 81. stavka 2.
Zakona, nalog daje u pisanom obliku, potpisan i ovjeren od ovlaštene osobe
obveznika plaćanja doprinosa, o čemu obavještava ispostavu Porezne uprave prema
sjedištu obveznika i Središnji registar osiguranika.

Članak 65.

Banka koja je od obveznika plaćanja doprinosa
zaprimila trajni nalog za prijenos sredstava prema članku 64. ovoga Pravil­nika,
postupa po nalogu nakon što od obveznika plaćanja doprinosa zaprimi podatke o
vrsti i iznosima doprinosa za uplatu te podatak o datumu dospijeća na naplatu i
kada od Porezne uprave zaprimi nalog za prijenos odnosno naplatu dospjele
obveze duž­nika doprinosa.

15.
POSTUPOVNE ODREDBE

Članak
66.

Ako
Porezna uprava bilo od kojega zavoda zaprimi podatak za osiguranika o početku
odnosno prestanku osiguranikova osiguranja, a od drugoga zavoda podatak ne
zaprimi, te ako su od zavoda zaprimljeni podaci o osiguranju iste osobe, ali s
različitim osnovama osiguranja ili s različitim datumima, dužna je prije
postupanja, sukladno odredbama članka 80. stavaka 2. i 3. Zakona, pismeno
obavijestiti oba zavoda o razlikama. Ako u roku 30 dana zavodi ne usuglase i ne
izmijene različite podatke, Porezna će uprava provesti postupak utvrđivanja
osnovice i doprinosa.

Članak 67.

 Postupke koji
su do 31. prosinca 2004. pokrenuti na temelju zahtjeva dužnika doprinosa za
utvrđivanje zastare prava na naplatu doprinosa ili za otpis doprinosa radi
nenaplativosti, a odnose se na saldo doprinosa, rješavaju nadležna tijela kod
kojih je postupak pokrenut.

Članak 68.

(1) Svojstvo obveznika doprinosa osiguraniku koji sam
za sebe plaća doprinose, prema članku 83. stavku 1. Zakona, Porezna uprava
utvrđuje na temelju podataka o obvezno osiguranoj osobi što ih prethodno
utvrđuju Hrvatski zavod za mirovinsko osiguranje i Hrvatski zavod za
zdravstveno osiguranje.

(2) Svojstvo obveznika doprinosa od druge djelatnosti
iz članka 3. točke 5. Zakona Porezna uprava utvrđuje na temelju podataka o
obavljanju samostalne djelatnosti i dokaza da je osoba istodobno osigurana po
drugoj osnovi (radnog odnosa, drugoj osnovi ili koristi pravo na mirovinu),
koje Poreznoj upravi do­stav­lja obveznik doprinosa, te na temelju službenih
podataka Porezne uprave.

(3) Svojstvo obveznika doprinosa na osnovi primitaka
od kojih se utvrđuje drugi dohodak iz članka 3. točke 5.a Zakona utvrđuje
isplatitelj primitka, odnosno sam obveznik kada drugi dohodak ostvari
neposredno iz inozemstva ili ako naplati od fizičke osobe koja ne obavlja
samostalnu djelatnost.

Članak
69.

(1) Podatke o obvezniku koji obavlja samostalnu
djelatnost obrta, slobodnog zanimanja ili poljoprivrede i šumarstva i upisan je
u registar obveznika poreza na dohodak, a nije osiguran ni po kojoj od osnova
obveznih osiguranja niti je izuzet od obveze osiguranja u skladu s međudržavnim
ugovorom o socijalnom osiguranju, Porezna uprava dostavlja Hrvatskom zavodu za
mirovinsko osiguranje i Hrvatskom zavodu za zdravstveno osiguranje, i to
potvrdu o obavljanju samostalne djelatnosti – izvoda iz upisa u registar
obveznika poreza na dohodak od samostalne djelatnosti, s osobnim podacima o
obvezniku te podacima o vrsti djelatnosti i početku obavljanja djelatnosti.

(2) Na temelju potvrde iz
stavka 1. ovoga članka mjerodavni će zavodi po službenoj dužnosti pokrenuti
postupak uvođenja u osiguranje osobe i o početku osiguranja izvijestiti Poreznu
upravu radi utvrđivanja svojstva obveznika doprinosa.

(3) Kada osoba koja je
osigurana na osnovi potvrde Porezne uprave o obavljanju samostalne djelatnosti
iz stavka 1. ovoga članka prestane obavljati samostalnu djelatnost, Porezna
uprava dostavlja mjerodavnim zavodima potvrdu o prestanku i podatak o datumu
prestanka obavljanja djelatnosti.

Članak 70.

(1) Radi kontrole podnošenja
izvješća o plaći te obračunanim i uplaćenim doprinosima poslodavca, Hrvatski
zavod za mirovinsko osiguranje dostavlja Poreznoj upravi podatak o početku i o
prestanku svojstva poslodavca.

(2) Početkom svojstva
poslodavca smatra se datum kada je zasnovan radni odnos s prvim radnikom, a
prestankom svojstva poslodavca smatra se datum kada je raskinut radni odnos s
posljednjim radnikom.

Članak 71.

U slučaju zahtjeva za povrat
doprinosa koji je, kao pre­plaćeni saldo, preuzet u Poreznu upravu, pravo na
povrat utvrđuje Porezna uprava uz prethodnu suglasnost zavoda od kojega je
saldo zaprimljen odnosno REGOS-a kada je riječ o doprinosu za mirovinsko
osiguranje na temelju generacijske solidarnosti.

Članak 72.

Osnovice doprinosa koje
objavljuje ministar financija, su­klad­no odredbi članka 96. stavka 3. Zakona,
odnose se na razdob­lje koje započinje 1. siječnja (osnovica za mjesec
siječanj), a za­vršava 31. prosinca (osnovica za mjesec prosinac) godine na
koju se odnose – kada je riječ o mjesečnoj osnovici, odnosno na raz­dob­lje
koje započinje 1. siječnja, a završava 31. prosinca godine na koju se odnose –
kada je riječ o godišnjoj osnovici.

Članak 73.

(1) Radi praćenja zaduživanja
i naplate doprinosa**,** obveznike doprinosa kojima se osnovica, vrste i
iznosi doprinosa utvrđuju rješenjem i koji sami za sebe plaćaju doprinose,
Porezna uprava evidentira prema osnovama osiguranja**.**

(2) Skupine i podskupine
obveznika doprinosa obilježene su šiframa, a popis šifri sastavni je dio ovoga
Pravilnika (ŠIFRARNIK).

Članak 74.

Poslodavac koji je zaposlio
radnika na način i pod uvjetima uređenima Zakonom o pravima hrvatskih branitelja
iz Domovinskog rata i članova njihovih obitelji (»Narodne novine«, broj 94/01,
122/02, 17/04 i 48/04) i koji je po toj osnovi bio oslobođen od obveze plaćanja
doprinosa na plaću toga radnika godinu dana od dana njegova zaposlenja,
nastavlja koristiti to oslobođenje do isteka roka od godine dana od dana
zaposlenja radnika.

Članak
75.

Stupanjem
na snagu ovoga Pravilnika prestaje važiti Pravilnik o doprinosima za obvezna
osiguranja (»Narodne novine«, broj 25/04).

Članak
76.

Ovaj
Pravilnik objavit će se u »Narodnim novinama« i stupa na snagu 1. siječnja
2005.

Klasa:
411-01/04-01/110
Urbroj: 513-07-21-01/04-1
Zagreb, 3. siječnja 2005.

Ministar financija
**Ivan Šuker, dipl. oec.,** v. r.

if !supportEmptyParas endif

if !supportEmptyParas endif

if !supportEmptyParas endif

PRILOG 1

Obrazac ZVO

if !supportEmptyParas endif

PODACI
O OSIGURANIKU

if !supportLists1.
endifIme i
prezime \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

if !supportLists2.
endifAdresa
prebivališta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

if !supportLists3.
endifOsnova
osiguranja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

if !supportLists4.
endifMatični
broj građana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

if !supportEmptyParas endif

Mjesto
i datum \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

if !supportEmptyParas endif

if !supportEmptyParas endif

POREZNA
UPRAVA

PODRUČNI
URED \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ISPOSTAVA
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

if !supportEmptyParas endif

ZAHTJEV ZA
IZBOR

if !supportEmptyParas endif

if !supportLists-
endifVIŠE
OSNOVICE OD PROPISANE OSNOVICE ZA OBRAČUN DOPRINOSA

ILI

if !supportEmptyParas endif

if !supportLists-
endifVIŠE
OSNOVICE OD PROPISANE NAJNIŽE OSNOVICE TE OBRAČUN I PLAĆANJE DOPRINOSA NA
RAZLIKU OSNOVICE

if !supportEmptyParas endif

            Na temelju članka 25. Pravilnika o
doprinosima za obvezna osiguranja podnosim zahtjev za izbor više osnovice,
odnosno razlike između propisane i izabrane više osnovice za obračun doprinosa
za obvezna osiguranja, te za utvrđivanje osnovice za obračun doprinosa
izabirem:

1. koeficijent
   1,00

if !supportEmptyParas endif

2. koeficijent  2,00

if !supportEmptyParas endif

3. koeficijent  3,00

if !supportEmptyParas endif

4. koeficijent  4,00

if !supportEmptyParas endif

5. koeficijent  5,00

if !supportEmptyParas endif

6. koeficijent  6,00

if !supportEmptyParas endif

**NAPOMENA:
zaokružuje se jedan od navedenih koeficijenata.**

Upoznat
sam s odredbom članka 27. stavka 2. Zakona o doprinosima za obvezna osiguranja
sukladno kojoj se izabrana viša osnovica primjenjuje za obračun svih obveznih
doprinosa.

Potpis podnositelja

\_\_\_\_\_\_\_\_\_\_\_\_\_\_\_\_\_\_\_\_

Ovjera primitka:    \_\_\_\_\_\_\_\_\_\_\_\_\_\_\_\_\_

if !supportEmptyParas endif

if !supportEmptyParas endif

PRILOG 2

if !supportEmptyParas endif

if !supportEmptyParas endif

**Š I F R A R
N I K**

**OBVEZNIKA
DOPRINOSA ZA OBVEZNA OSIGURANJA**

**KOJIMA SE
OSNOVICA, VRSTE I IZNOSI DOPRINOSA UTVRĐUJU RJEŠENJEM**

|  |  |  |  |
| --- | --- | --- | --- |
| **if !supportEmptyParas endif**  **RED.**  **BROJ** | **if !supportEmptyParas endif**  **ŠIFRA  ISPU** | | **if !supportEmptyParas endif**  **if !supportEmptyParas endif**  **O** **S** **N** **O** **V** **A**   **O** **S** **I** **G** **U** **R** **A** **N** **J** **A** |
| **if !supportEmptyParas endif** SKUPINA | **POD-**  **SKUPINA** |
| 1 | 2 | 3 | 4 |
| if !supportEmptyParas endif  1 | **if !supportEmptyParas endif**  **0100** | if !supportEmptyParas endif  if !supportEmptyParas endif | **if !supportEmptyParas endif**  **SAMOSTALNA DJELATNOST OBRTA** |
| 2 | if !supportEmptyParas endif | 0101 | - dohodak prema poslovnim knjigama |
| 3 | if !supportEmptyParas endif | 0102 | - dohodak u paušalnom iznosu |
| if !supportEmptyParas endif  4 | **if !supportEmptyParas endif**  **0200** | **if !supportEmptyParas endif**  if !supportEmptyParas endif | **SAMOSTALNA DJELATNOST SLOBODNOG ZANIMANJA** |
| 5 | if !supportEmptyParas endif | 0201 | - dohodak prema poslovnim knjigama |
| 6 | if !supportEmptyParas endif | 0202 | - dohodak u paušalnom iznosu |
| 7 | if !supportEmptyParas endif | 0204 | - športaš  – porez plaća po odbitku |
| 8 | if !supportEmptyParas endif | 0205 | - umjetnik  – porez plaća po odbitku |
| 9 | if !supportEmptyParas endif | 0206 | - samostalni umjetnik  – razlika osnovice |
| if !supportEmptyParas endif  10 | **if !supportEmptyParas endif**  **1800** | if !supportEmptyParas endif | **if !supportEmptyParas endif**  **OSTALE SAMOSTALNE DJELATNOSTI** |
| 11 | if !supportEmptyParas endif | 1801 | medicinska sestra |
| 12 | if !supportEmptyParas endif | 1802 | zubni tehničar |
| 13 | if !supportEmptyParas endif | 1803 | fizioterapeut |
| 14 | if !supportEmptyParas endif | 1804 | novinar |
| 15 | if !supportEmptyParas endif | 1805 | filmski radnik |
| if !supportEmptyParas endif  16 | **if !supportEmptyParas endif**  **0300** | if !supportEmptyParas endif | **if !supportEmptyParas endif**  **DJELATNOST POLJOPRIVREDE I ŠUMARSTVA** |
| 17 | if !supportEmptyParas endif | 0301 | - ne plaća porez na dohodak |
| 18 | if !supportEmptyParas endif | 0302 | - dohodak u paušalnom iznosu |
| 19 | if !supportEmptyParas endif | 0303 | - dohodak prema poslovnim knjigama |
| if !supportEmptyParas endif  20 | **if !supportEmptyParas endif**  **0400** | **if !supportEmptyParas endif**  if !supportEmptyParas endif | **if !supportEmptyParas endif**  **DRUGA DJELATNOST: GODIŠNJA OSNOVICA** |
| 21 | **if !supportEmptyParas endif**  **0500** | if !supportEmptyParas endif | if !supportEmptyParas endifPOMORAC |
| 22 | if !supportEmptyParas endif | 0501 | - bez stručne spreme i NKV |
| 23 | if !supportEmptyParas endif | 0502 | - sa NSS i PKV |
| 24 | if !supportEmptyParas endif | 0503 | - sa SSS I KV |
| 25 | if !supportEmptyParas endif | 0504 | - sa VŠS I VKV |
| 26 | if !supportEmptyParas endif | 0505 | - sa VSS |
| if !supportEmptyParas endif  27 | **if !supportEmptyParas endif**  **0600** | if !supportEmptyParas endif | if !supportEmptyParas endifVJERSKI SLUŽBENIK |
| if !supportEmptyParas endif  28 | **if !supportEmptyParas endif**  **0700** | if !supportEmptyParas endif | **if !supportEmptyParas endif**  **INOZEMNI UMIROVLJENIK** |
| if !supportEmptyParas endif  29 | **if !supportEmptyParas endif**  **0800** | if !supportEmptyParas endif  if !supportEmptyParas endif | **RAD U INOZEMSTVU KOD STRANOG POSLODAVCA I KOD MEĐUNARODNE ORGANIZACIJE KOJA NE UŽIVA DIPLOMATSKI IMUNITET** |
| if !supportEmptyParas endif  30 | **if !supportEmptyParas endif**  **0900** | if !supportEmptyParas endif | **RAD U TUZEMSTVU ZA POSLODAVCA  SA  SJEDIŠTEM U INOZEMSTVU** |
| if !supportEmptyParas endif  31 | **if !supportEmptyParas endif**  **1000** | if !supportEmptyParas endif | **if !supportEmptyParas endif**  **ČLAN UPRAVE TRGOVAČKOG DRUŠTVA** |
| if !supportEmptyParas endif  32 | **if !supportEmptyParas endif**  **1100** | if !supportEmptyParas endif | if !supportEmptyParas endifPRODUŽENO MIROVINSKO OSIGURANJE |
| if !supportEmptyParas endif  33 | **if !supportEmptyParas endif**  **1200** | if !supportEmptyParas endif | PRODUŽENO MIROVINSKO OSIGURANJE **SEZONSKOG RADNIKA - RAZLIKA OSNOVICE** |
| if !supportEmptyParas endif  34 | **if !supportEmptyParas endif**  **1300** | if !supportEmptyParas endif | **ZDRAVSTVENO OSIGURANJE NEOSIGURANIH PO DRUGIM OSNOVAMA** |
| if !supportEmptyParas endif  35 | **if !supportEmptyParas endif**  **1400** | if !supportEmptyParas endif | **ZDRAVSTVENO OSIGURANJE ČLANA OBITELJI KOJI BORAVI U INOZEMSTVU** |
| if !supportEmptyParas endif  36 | **if !supportEmptyParas endif**  **1500** | if !supportEmptyParas endif | **ZDRAVSTVENO OSIGURANJE ČLANA OBITELJI KOJI BORAVI U RH** |
| if !supportEmptyParas endif  37 | **if !supportEmptyParas endif**  **1600** | if !supportEmptyParas endif | **ZDRAVSTVENO OSIGURANJE STRANCA S BORAVIŠTEM U REPUBLICI HRVATSKOJ** |
| if !supportEmptyParas endif  38 | **if !supportEmptyParas endif**  **1700** | if !supportEmptyParas endif | **ZDRAVSTVENO OSIGURANJE ČLANA OBITELJI STRANCA KOJI BORAVI U REPUBLICI HRVATSKOJ** |

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

PRILOG 3

Obrazac GOD

**P O T V R D A**

o iznosima osnovica te obračunanog
i uplaćenog doprinosa za mirovinsko osiguranje na temelju generacijske
solidarnosti za godinu  \_\_\_\_\_\_

|  |  |  |  |  |  |  |  |
| --- | --- | --- | --- | --- | --- | --- | --- |
| **I. PODACI O POSLODAVCU ILI ISPLATITELJU PRIMITKA** | | | | **II. PODACI O OSIGURANIKU** | | | |
| 1. Naziv / ime i prezime: | | | | 1. Ime i prezime: | | | |
| 2. Adresa: | | | | 2. Adresa: | | | |
| 3. Matični broj / matični broj građana: | | | | 3. Matični broj građana: | | | |
| **III. PODACI O OSNOVICI, DOPRINOSIMA I RAZDOBLJU** | | | | | | | |
| if !supportEmptyParas endif  Red.  broj | IZNOS OSNOVICE | | IZNOS DOPR. ZA MIR. OSIG. NA TEMELJU GENER.  SOLIDARNOSTI | | if !supportEmptyParas endif  if !supportEmptyParas endif  RAZDOBLJE | if !supportEmptyParas endif  DATUM UPLATE | if !supportEmptyParas endif  N A P O M E N E |
| IZ ČLANKA 5. STAVKA 1. ZAKONA | IZ ČLANKA 9. STAVKA 1. ZAKONA |
| 1 | 2 | 3 | 4 | | 5 | 6 | 7 |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | | if !supportEmptyParas endif | if !supportEmptyParas endif | if !supportEmptyParas endif |
if !supportMisalignedColumns|  |  |  |  |  |  |  |  |
endif

 Žig i potpis
ovlaštene osobe:

if !supportEmptyParas endif

Pravilnik, NN 1/2005-3